Joseph Doucé

Joseph Doucé (Sint-Truiden, Belgica, 13 de april 1945 – Paris, 1990) esseva un psychologo e pastor baptista de origine belge, naturalisate francese in 1982. Ille es cognoscite pro su defensa del minorias sexual. 

Ille nasceva in un familia de paisanos catholic nederlandophone. In le schola primari de Rummen ille monstrava un grande interesse pro le historia local. Depost haber servite voluntarimente in un division del OTAN in Limoges, ubi ille attingeva le grado de capo e meliorava su francese, ille studiava humanitates greco-latin in le seminario catholic de Sint-Truiden. In 1965 ille esseva acceptate in le Seminario Europee de Stenonius in Maastricht. Depost un anno de studios pastoral e humanistic ille se convertiva al protestantismo. In le Universitate Libere de Amsterdam ille se diplomava in psychologia e sexologia, con un special interesse in le problemas del minorias sexual. 

In 1976 ille creava in Paris le Centro del Christo Liberator, un ministerio pro personas pertinente al minorias sexual. Le centro habeva gruppos de appoio pro homosexuales, transexuales,Homage a Joseph Doucé in un websito transexual. sadomasochistas e pedophilos. Ille tamben editava un revista appellate Ilia (abbreviation de "Il libère, il aime" - "Ille libera, ille ama"). Su activitates, que includeva le celebration de matrimonios gay, causava un grande agitation in le pressa. Doucé mesme esseva homosexual e habeva un relation stabile con le nederlandese Guy Bondar. De altere parte, le pastor cognosceva multe detalios super le vita sexual secrete de alcun celebritates. 

Ille fundava tres editoriales: Lumière & Justice, Walter Rauschenbush e Libre Arbitre. Sub su direction, Lumière & Justice publicava le obras collective La question transsexuelle (1986), Couples homosexuels et lesbiens (1987), La pédophilie en question (1988) e Le sadomasochisme en question (1989), assi como su traduction al francese del roman de Frits Bernard Costa Brava. 

In 1990 Joseph Doucé appareva assassinate in estranie circumstantias.Eaubonne, François. Le Scandale d'une disparition: Vie et œuvre du pasteur Doucé. Paris: Libre Arbitre, 1990. . Secundo Guy Bondar, le 19 de octobre ille esseva raptate per duo homines in vestimentos civil que le montrava placas policiari. Le 24 de octobre su cadavere esseva trovate in le foreste de Rambouillet. Su assassinato nunquam ha essite resolvite, lo que ha date loco a diverse rumores.Interview con Bernard Violet in L'Humanité. Secundo su companion, su casa esseva sub vigilantia, su telephonos intervenite e le die precedente al sequestro occorreva un querela con le policia in su officio. On suspecta que le crimine esseva committite per un unitate del policia secrete francese, Renseignements Généraux (Information General),"La disparition du pasteur Doucé" , documentario emittite le 27 de februario 2005 in le programma Faites entrer l'accusé de France 2. que habeva investigate Doucé pro su appoio al pedophilos.Violet, Bernard. Mort d'un pasteur: L'affaire Doucé. Paris: Fayard, 1994. .« Affaire Doucet, nouvelle piste », in nouvelobs.com. Le mesme unitate ha essite relationate con le bombardamento contra le vascello Rainbow Warrior de Greenpeace in 1985. 

 Referentias 

D
Categoria:LGBT